భాజపా పొత్తుతో మతోన్మాదిని కాను
పనిచేసే వారికి ఎక్కువ బాధ్యతలు
క్రియాశీల కార్యకర్తలతో పవన్‌ వ్యాఖ్యలు
ఈనాడు, అమరావతి: భాజపాతో పొత్తు పెట్టుకున్నంత మాత్రాన తాను మతోన్మాదిని అయిపోనని జనసేన అధ్యక్షుడు పవన్‌ కల్యాణ్‌ స్పష్టం చేశారు. భాజపా మతోన్మాదుల పార్టీ అయితే దేశంలో ఇంత భద్రత ఉండదని అభిప్రాయపడ్డారు. దేశ సమగ్రత, ప్రయోజనాలకు అవసరమయ్యే భావజాలం, మంచి భవిష్యత్తు జనసేనకు ఉన్నాయనే తమతో భాజపా పొత్తు పెట్టుకుందని చెప్పారు. పార్టీ కార్యాలయంలో సోమవారం ఆయన విజయవాడ పశ్చిమ, ఒంగోలు శాసనసభ నియోజకవర్గాల క్రియాశీల కార్యకర్తలతో జరిగిన సమావేశాల్లో మాట్లాడారు. 'ప్రజారాజ్యం పార్టీ అనుభవం తర్వాత పార్టీ పెట్టడం దుస్సాహసం. పార్టీ ప్రారంభించినప్పుడు నా బలం, బలహీనతల గురించి తెలుసు. భాజపాకు ఆర్‌.ఎస్‌.ఎస్‌.లా జనసేనకు ఒక బలమైన వ్యవస్థ ఏర్పాటు చేసుకోవాలని సూచిస్తున్నారు. జనసేన విధానాలతో ఇప్పుడిప్పుడే ఫలితాలు రాకపోవచ్చు. సమస్యలపై పోరాడుతున్నప్పుడు కొంతమంది తిట్టినా సహనంతో ఉండాలి. కానీ లొంగిపోకూడదు' అని పేర్కొన్నారు. 'ఒంగోలు ప్రాంతంలో పెరిగా. కనిగిరి చుట్టుపక్కల ప్రాంతాలు బాగా తెలుసు. పోరాట యాత్రలో భాగంగా ఒంగోలు వెళ్తే అపూర్వ స్వాగతం లభించింది. దశాబ్దాలుగా ఒంగోలు ప్రాంతం అభివృద్ధికి ఆమడదూరంలో ఉంది. ఎన్నికలకు రూ.150 కోట్లు ఖర్చు చేసే నేతలు ఇక్కడ ఉన్నారు. కానీ.. అదే రూ.150 కోట్లతో పరిశ్రమలు పెట్టి యువతకు ఉపాధి కల్పించాలనే ఆలోచన లేదు. పార్టీకి ఎక్కువ సమయం కేటాయించే వారికి కీలక బాధ్యతలు అప్పగించండి' అని ఒంగోలు కార్యకర్తలతో పేర్కొన్నారు.
'శాసన మండలి ఛైర్మన్‌ షరీఫ్‌పై దూషణపర్వం జరిగింది. జగన్‌ మాటల్లో తేనె రాసుకుని చేతల్లో కత్తులతో పొడిచేస్తారు. అలాంటివారిని నమ్మకండి. కడపలో ముస్లింల పరిస్థితి ఎలా ఉంటుందో చూడండి. మేము నెల్లూరులో రొట్టెల పండగ చేసుకునేవాళ్లం. అక్కడ మతం అనేది ఎక్కడ ఉంటుంది. సీఏఏ, ఎన్‌ఆర్సీల వల్ల పౌరసత్వం పోతుందన్న భయాలు వద్దు' అని విజయవాడ పశ్చిమ నియోజకవర్గ కార్యకర్తలతో పేర్కొన్నారు.
bhajapa pottuto matonmaadini kaanu
panichese vaariki ekkuva baadhyatalu
kriyaaseela kaaryakartalato pavan vyaakhyalu
eenaadu, amaravati: bhajapato pottu pettukunnanta maatraana taanu matonmaadini aiponani janasena adhyakshudu pavan kalyan spashtam chesaru. bhajapa matonmaadula party ayithe desamlo inta bhadrata undadani abhipraayapaddaaru. desha samagrata, prayojanaalaku avasaramayye bhaavajaalam, manchi bhavishyattu janasenaku unnayane tamatho bhajapa pottu pettukundani cheppaaru. party kaaryaalayamlo somavaram aayana vijayavada paschima, ongolu saasanasabha niyojakavargaala kriyaaseela kaaryakartalato jarigina samavesallo matladaru. 'prajarajyam party anubhavam tarvaata party pettadam dussahasam. party praarambhinchinappudu naa balam, balaheenatala gurinchi telusu. bhajapaku aari.esi.esi.laa janasenaku oka balamaina vyavastha erpaatu chesukovalani suuchistunnaaru. janasena vidhaanaalatoe ippudippude phalitaalu rakapovachhu. samasyalapai poraadutunnappudu kontamandi tittina sahanamtho undaali. cony longipokudadu' ani perkonnaru. 'ongolu praantamlo perigaa. kanigiri chuttupakkala praantaalu baga telusu. porata yaatralo bhagamga ongolu velte apurva swaagatam labhinchindi. dasaabdaalugaa ongolu praantam abhivruddhiki aamadaduuramloo undi. ennikalaku roo.150 kotlu kharchu chese nethalu ikkada unnaaru. cony.. adhe roo.150 kotlatho parisramalu petti yuvataku upaadhi kalpinchaalane aalochana ledu. paarteeki ekkuva samayam ketayinche vaariki keelaka baadhyatalu appaginchandi' ani ongolu kaaryakartalato perkonnaru.
'saasana mandali chairman sharifempai dooshanaparvam jarigindi. jagan maatallo tene rasukuni chetallo kattulatho podichestaaru. alaantivaarini nammakandi. kadapalo muslimla paristhiti ela untundo chudandi. memu nellurulo rottela pandaga chesukunevallam. akkada matham anedi ekkada untundi. caa, enrceli valla pourasatvam potundanna bhayalu vaddu' ani vijayavada paschima niyojakavarga kaaryakartalato perkonnaru.